Promising Young Woman

***Promising Young Woman*** er en britisk-amerikansk thriller/dramafilm fra 2020 skrevet og regissert av Emerald Fennell. Filmen er Fennells debutfilm. Carey Mulligan spiller hovedrollen som Cassandra som har viet sitt liv til hevn etter at hennes venninne blir drept.

Under Den 93. Oscar-utdelingen vant Emerald Fennell Oscar for beste originalmanus for filmen, og filmen var i tillegg nominert i klassene for beste film, beste regi (Fennell), beste kvinnelige skuespiller (Carey Mulligan) og beste klipping (Frédéric Thoraval). Filmen ble også nominert til Amandaprisen 2021 for beste utenlandske kinofilm og Robertprisen for årets engelskspråklige film under Robertfesten 2022.

## Handling
Cassie Thomas er 30 år gammel, bor sammen med foreldrene sine, og arbeider ved et spisested. Flere år tidligere hadde klasse-kameraten hennes, Al Monroe, voldtatt bestevenninnen hennes Nina Fisher - som studerte ved samme skole som dem. Men det var ingen etterforskning fra skolens side, eller konsekvenser fra rettssystemet. Nå tilbringer Cassie kveldene sine med å late som hun er alt for beruset ved nattklubber og puber, slik at menn kan ta henne med hjem. Der avslører hun at hun overhodet ikke er alkohol-påvirket i det hele tatt, hvis de forsøker å utnytte henne.

Cassie går på stevnemøte med en annen tidligere klasse-kamerat, Ryan Cooper, som nevner at Al planlegger å gifte seg. Cassie begynner deretter en plan for å hevne seg på Al, og andre som var mistenkte for å være involvert i voldtekten. Hun møter en annen tidligere klassekamerat og venn, Madison McPhee, som fortsetter å nekte for at Nina ble voldtatt. Cassie sørger for at Madison drikker alt for mye alkohol, og ansetter en mann for å ta Madison til et hotell-rom. Uten å huske hva som egentlig skjedde, legger Madison igjen flere fortvilte meldinger til Cassie - som ikke svarer på noe av dette. Cassie går deretter etter Elizabeth Walker, dekan ved skolen de tidligere studerte ved, som avfeide Ninas sak på grunn av mangel på beviser.

Cassie glemmer å gå på stevnemøte med Ryan, noe som skuffer ham. Men den samme kvelden lokker Cassie igjen en annen mann til å ta henne med seg hjem. Men når de går ut på puben, støter de på Ryan. Men han vet ikke hva som virkelig foregår, og blir såret. Cassie besøker Jordan Green, Al sin advokat, som tidligere hadde trakasserte Nina til å henlegge anklagene om voldekt. Green angrer på det han hadde gjort, men han har nå permisjon fra å praktisere rettsvitenskap etter et nervøst sammenbrudd - og Cassie tilgir ham. Etter å ha besøkt moren til Nina, som oppfordrer henne til å gå videre i livet, forlater Cassie hevn-planene sine. Hun ber også Ryan om unnskyldning, og de blir snart forelsket.

Madison konfronterer Cassie utenfor huset hennes, desperat etter å finne ut hva som skjedde. Men Cassie forsikrer henne om at ingenting skjedde. Madison gir henne en gammel telefon som inneholder en video av Ninas voldtekt, før hun advarer Madison om aldri å kontakte henne igjen. Cassie ser på videoen at Ryan var vitne til voldtekten hennes. Hun konfronterer ham og truer med å publisere videoen, med mindre han forteller henne hvor Als utdrikningslag skal arrangeres. Cassie ankommer Als utdrikningslag, og poserer som stripper. Hun doper ned Al sine venner, og tar med seg Al. Hun binder ham med dhåndjern til en seng, og avslører endelig sin virkelige  identitet. Men han bryter seg løs, og kveler henne med en pute. Neste morgen hjelper Als beste venn, Joe, ham å brenne kroppen til Cassie. Foreldrene hennes melder henne snart savnet, og politiet begynner å etterforske saken.

## Skuespillere
* Carey Mulligan som Cassandra «Cassie» Thomas
* Bo Burnham som Ryan Cooper
* Alison Brie som Madison McPhee
* Clancy Brown som Stanley Thomas
* Jennifer Coolidge som Susan Thomas
* Laverne Cox som Gail
* Chris Lowell som Alexander «Al» Monroe
* Molly Shannon som Mrs. Fisher
* Connie Britton som Dean Walker
* Adam Brody som Jerry
* Max Greenfield som Joe
* Christopher Mintz-Plasse som Neil
* Steve Monroe som Detective Waller
* Sam Richardson som Paul
* Alfred Molina som Jordan Green

## Referanser


## Eksterne lenker
*